Diari Oficial de la Generalitat Valenciana


Sumari del DOGV 7644, del 27-10-2015 (2015/8626)

DECRET 192/2015, de 23 d'octubre, del Consell, pel qual s'autoritza la implantació d'ensenyaments universitaris oficials de grau en la Universitat Internacional Valenciana (VIU).
----------------------------------------------------------------------------------------------------------------------------------------------------------------------------------

### Dades del document

Número de DOGV
:   7644

Data del DOGV
:   27-10-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/8626


Data del document
:   23-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * Universitat Internacional Valenciana
    * centre d'ensenyament

DECRET 192/2015, de 23 d'octubre, del Consell, pel qual s'autoritza la implantació d'ensenyaments universitaris oficials de grau en la Universitat Internacional Valenciana (VIU). [2015/8626]  
La Universitat Internacional Valenciana ha sol·licitat autorització per a implantar els ensenyaments universitaris oficials de Grau en Traducció i Interpretació.  
El Consell Valencià d'Universitats i de Formació Superior va ser informat de la proposta d'implantació dels nous ensenyaments en la sessió de 26 de març de 2015.  
L'Agència Valenciana d'Avaluació i Prospectiva (AVAP) ha emés l'informe preceptiu favorable.  
El pla d'estudis corresponent ha sigut verificat pel Consell d'Universitats.  
Per això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats; l'article 3.3 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Investigació, Cultura i Esport i amb la deliberació prèvia del Consell, en la reunió del dia 23 d'octubre de 2015,  
  
DECRETE  
  
Article 1. Autorització d'ensenyaments  
S'autoritza la Universitat Internacional Valenciana per a implantar, en el curs 2015-2016, els ensenyaments que condueixen a l'obtenció del títol oficial de Grau en Traducció i Interpretació, amb 90 places de nou ingrés.  
  
Article 2. Inscripció en el registre i efectes  
S'informarà el Ministeri d'Educació, Cultura i Esport d'aquesta autorització a l'efecte que eleve al Govern la proposta per a l'establiment del caràcter oficial del títol i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, que estableix l'ordenació dels ensenyaments universitaris oficials.  
  
  
Article 3. Publicació del pla d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, el rector o la rectora de la universitat, una vegada que el Govern haja aprovat el caràcter oficial del títol, ordenarà la publicació del pla d'estudis en el Boletín Oficial del Estado i en el Diari Oficial de la Comunitat Valenciana.  
  
Article 4. Seguiment  
Durant el curs acadèmic 2016-2017, l'Agència Valenciana d'Avaluació i Prospectiva (AVAP) durà a terme el seguiment del compliment del pla d'estudis verificat pel Consell d'Universitats, llevat que la data de la verificació inicial del títol implique que en aquell curs haja de renovar-se'n l'acreditació.  
  
Article 5. Renovació de l'acreditació del títol   
Abans dels sis anys des de la data de la verificació inicial o des de l'última acreditació, el títol universitari oficial de grau haurà de renovar l'acreditació en els termes establits en els articles 24.2 i 27 bis del Reial Decret 1393/2007, de 29 d'octubre, que estableix l'ordenació dels ensenyaments universitaris oficials.  
  
  
Article 6. Expedició del títol  
El títol universitari serà expedit, en nom del rei, pel rector o la rectora de la universitat, d'acord amb el que estableix la normativa vigent.  
  
DISPOSICIONS ADDICIONALS  
  
Primera. Limitació de la despesa  
La implantació i el desplegament d'aquest decret no podrà tindre cap incidència en la dotació de tots i cada un dels capítols de la despesa assignada a la Conselleria d'Educació, Investigació, Cultura i Esport, i, en tot cas, haurà de ser atesa amb els mitjans personals i materials de la Universitat Internacional Valenciana (VIU).  
  
Segona. Facultats d'aplicació i execució  
Es faculta el conseller d'Educació, Investigació, Cultura i Esport per a l'aplicació i execució d'aquest decret.  
  
DISPOSICIÓ FINAL  
  
Única. Eficàcia  
Aquest decret tindrà efectes a partir de l'endemà que es publique en el Diari Oficial de la Comunitat Valenciana.  
  
València, 23 d'octubre de 2015  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura I Esport,  
VICENT MARZÀ IBÁÑEZ